દરમિયાન દિલ્હીના મુખ્યપ્રધાનના કાર્યાલયના એક અધિકારીએ કેજરીવાલની આ યાત્રા અંગે જણાવ્યું હતું કે આ તેમની સત્તાવાર યાત્રા છે. એક દિવસની મુલાકાત દરમિયાન તેઓ ચેન્નઈ ખાતેની તામિલનાડુ સરકારના વિશ્વસ્તરીય કૌશલ વિકાસ કેન્દ્રની મુલાકાત લેશે. આ ઉપરાંત તેઓ જાણીતા અભિનેતા કમલ હસનની પણ મુલાકાત લેવાના છે. તે વાતને તેમણે સમર્થન આપ્યું છે. ત્યારે એવું માનવામાં આવી રહ્યું છે કે કેજરીવાલ તેમની આ મુલાકાત દરમિયાન આમ આદમી પાર્ટીની તામિલનાડુમાં હવે પછીની રણનીતિ અંગે કમલ હાસન સાથે ચર્ચા વિચારણા કરી પાર્ટીની ભાવિ રણનીતિ ઘડશે. જોકે કમલ હસન આ અગાઉ ડાબેરી મોરચાના નેતા સાથે ચર્ચા કરી ચુક્યા છે. ત્યારે તેઓ કયા માર્ગ પર જશે તે હજુ નક્કી નથી.